CELEX: 32022R0003
Language: bg
Date: 2022-01-04 00:00:00
Title: Регламент за изпълнение (ЕС) 2022/3 на Комисията от 4 януари 2022 година за поправка на текста на някои езици на приложение II към Регламент за изпълнение (ЕС) 2015/1018 за установяване на списък с класификация на събитията в гражданското въздухоплаване, които трябва задължително да бъдат докладвани в съответствие с Регламент (ЕС) № 376/2014 на Европейския парламент и на Съвета (текст от значение за ЕИП)

5.1.2022   
               
               
                  BG
               
               
                  Официален вестник на Европейския съюз
               
               
                  L 1/3
               
            
         РЕГЛАМЕНТ ЗА ИЗПЪЛНЕНИЕ (ЕС) 2022/3 НА КОМИСИЯТА
         от 4 януари 2022 година
         за поправка на текста на някои езици на приложение II към Регламент за изпълнение (ЕС) 2015/1018 за установяване на списък с класификация на събитията в гражданското въздухоплаване, които трябва задължително да бъдат докладвани в съответствие с Регламент (ЕС) № 376/2014 на Европейския парламент и на Съвета
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 376/2014 на Европейския парламент и на Съвета от 3 април 2014 г. за докладване, анализ и последващи действия във връзка със събития в гражданското въздухоплаване, за изменение на Регламент (ЕС) № 996/2010 на Европейския парламент и на Съвета и за отмяна на Директива 2003/42/ЕО на Европейския парламент и на Съвета и на регламенти (ЕО) № 1321/2007 и (ЕО) № 1330/2007 на Комисията (1), и по-специално член 4, параграф 5 от него,
         като има предвид, че:
         
                     (1)
                  
                  
                     Текстът на български, естонски и словенски език на приложение II към Регламент за изпълнение (ЕС) 2015/1018 на Комисията (2) съдържа грешка в раздел 3, точка 17 по отношение на обхвата на разпоредбата.
                  
               
                     (2)
                  
                  
                     Поради това текстът на български, естонски и словенски език на приложение II към Регламент за изпълнение (ЕС) 2015/1018 следва да бъде съответно поправен. Поправката не се отнася за текста на останалите езици.
                  
               
                     (3)
                  
                  
                     Мерките, предвидени в настоящия регламент, са в съответствие със становището на комитета, създаден съгласно член 127 от Регламент (ЕС) 2018/1139 на Европейския парламент и на Съвета (3),
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Точка 17 от раздел 3 от приложение II към Регламент за изпълнение (ЕС) 2015/1018 се заменя със следното:„17. Всяко събитие, при което човешки действия, включително състоянието на умора на персонала, пряко са допринесли или биха могли да допринесат за произшествие или сериозен инцидент.“
         
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 4 януари 2022 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 122, 24.4.2014 г., стр. 18.
         
            (2)  Регламент за изпълнение (ЕС) 2015/1018 на Комисията от 29 юни 2015 година за установяване на списък с класификация на събитията в гражданското въздухоплаване, които трябва задължително да бъдат докладвани в съответствие с Регламент (ЕС) № 376/2014 на Европейския парламент и на Съвета (ОВ L 163, 30.6.2015 г., стр. 1).
         
            (3)  Регламент (ЕС) 2018/1139 на Европейския парламент и на Съвета от 4 юли 2018 г. относно общи правила в областта на гражданското въздухоплаване и за създаването на Агенция за авиационна безопасност на Европейския съюз и за изменение на регламенти (ЕО) № 2111/2005, (ЕО) № 1008/2008, (ЕС) № 996/2010, (ЕС) № 376/2014 и на директиви 2014/30/ЕС и 2014/53/ЕС на Европейския парламент и на Съвета и за отмяна на регламенти (ЕО) № 552/2004 и (ЕО) № 216/2008 на Европейския парламент и на Съвета и Регламент (ЕИО) № 3922/91 на Съвета (ОВ L 212, 22.8.2018 г., стр. 1).